Värvainete indeks

Rahvusvaheline värvainete indeks (Colour Index või Colour Index International, CI) on andmebaas, mille algatasid värvitootjaid ja värvalite rahvusvahelised erialaorganisatsioonid: Suurbritannias baseeruv Society of Dyers and Colourists ja Ameerika Ühendriikides asuv American Association of Textile Chemists and Colorists. Andmebaasi on koondatud info tarbekaupades, keemiatoodetes jm värvainena kasutatavate keemiliste ühendite struktuuri, triviaalnimetuste, füüsikaliste ja keemiliste omaduste, sünteesi ja patentide kohta. Tootjate osalus andmebaasis on vabatahtlik ja tootjad võivad soovi korral osa infot andmebaasi mitte anda. Nimistu hõlmab üle 27 000 värvaine kokku üle 13 000 üldnimetusega. Esimene nimistu avaldati 1925. aastal. Indeksis puuduvad minevikus kasutusel olnud ja nüüdseks kasutuselt kõrvale jäetud pigmendid, nagu näiteks asuriit, auripigment, looduslik kinaver jm. Iga unikaalset keemilist koostist omav värvaine (aine, mis annab tootele värvuse) on tähistatud kahe tunnuskoodiga. Need on ühendi üldnimetuse tähis (Colour Index Generic Name) ühendi ehituse tähis (Colour Index Constitution Number) Kunstitarvete tootjad lisavad sageli oma värvikataloogidesse värvaine üldnimetuse tähise. Ametlikes dokumentides kasutatakse kosmeetikatoote, toiduaine, ravimi vm värvaine nimetuse juures alati ühendi ehituse tähist, mille ette võivad olla lisatud tähed CI. Eesti Keele Instituudi soovitusel on "colour index number" korrektne vaste "värvainete indeksi number", mida tuleb eelistada mõnikord kasutatud (näiteks Nami-Nami kokandusportaalis) tõlkele "värviindeksi number". Üldnimetuse tähis (Colour Index Generic Name) koosneb kolmest osast: tähest, mis märgib keemiliste ühendite rühma (näiteks anorgaaniline pigment, looduslik värvaine vm) ühe- või kahetähelisest baasvärvusetähisest kuni kolmekohalisest numbrist, millele mõnikord lisatakse veel modifikatsiooni number Näiteid: C.I. PR177 – Pigment, punane, number 177 (antrakinoonpunane) C.I. PB15:1 – Pigment, sinine, nr 15, modifikatsioon 1 (ftalotsüaniinsinine) C.I. NB1 – Looduslik värvaine, sinine, nr 1 (looduslik indigo) C.I. PM2 – Pigment, metallik, nr 2 (pronksipulber) Värvained on jagatud omaduste järgi 13 kategooriasse. Värvuse tähiseid on kokku kümme (sulgudes). Spektrivärvused kollane (Y), oranž (O), punane (R), violett (V), sinine (B) ja roheline (G) Neutraalvärvused valge (W) ja must (Bk) Metallik-efektiga värv (M) Segatud värvus pruun (Br) Värvained on rühma sees nummerdatud jooksvalt ja uuemad, st hiljem avastatud või sünteesitud värvained, saavad suurema numbri. Erandkorras on toidu värvimiseks kasutatavatel värvainetel alati dubleeriv üldnimetus (CI Generic Name) Food + värvusetähis + number (eesti keelde tõlgituna Värvusenimetus + toiduvärv + number), isegi kui sama värvaine on toimeainena kasutusel ka muudes toodetes. Ühendi ehituse tähis (CI Constitution Name) jääb mõlemal variandil ühiseks. Ühendi ehituse tähis (Colour Index Constitution Number) koosneb viiest numbrist. Numbrid moodustavad viiekohalise arvu kindlast vahemikust arvteljel. Iga vahemik tähistab kindla ühendite rühma keemilist struktuuri ja tähised näitavad värvaine kuulumist kindlasse keemiliste ühendite rühma. Näiteid: tartrasiin – CI 19140 (asovärv) indigo (indigotiin) – CI 75780 (looduslik värvaine) nn indigokarmiin (väävelhappega töödeldud looduslik indigo) – CI 73015 (indigo derivaat) Värvaine Värvipigment Orgaanilised ühendid Anorgaanilised ühendid https://colour-index.com/about https://colour-index.com/assets/files/upl/Essential-Colorant-Final-Feb-2011.pdf "Arhiivikoopia". Originaali arhiivikoopia seisuga 29. november 2019. Vaadatud 11. detsembril 2018.{{netiviide}}: CS1 hooldus: arhiivikoopia kasutusel pealkirjana (link) http://details.tri-art.ca/en/watercolour/composition/#arylide-yellow-deep https://www.admin.ch/opc/de/official-compilation/2002/791.pdf https://www.riigiteataja.ee/akt/1042580 https://nami-nami.ee/sonastik/sona/1981/V%C3%B5lupunane%20AC%20(E129) http://termin.eki.ee/esterm/concept.php?id=32449&term=v%E4rvainete%20indeksi%20number[alaline kõdulink] https://colour-index.com/colour-index-generic-name https://nami-nami.ee/sonastik/sona/1982/Patentsinine%20V%20(E131) https://colour-index.com/cicn-explained https://colour-index.com/cicn-groups-sub-groups Colour Indexi koduleht veebis Kunstitarvetes kasutatavate pigmentide andmebaas, korrastatud värvainete üldnimetuste tähiste järgi